Billedkunst
Fagets formål:
Eleverne skal i faget billedkunst udvikle kompetencer til at opleve, producere og analysere billeder. Eleverne skal blive i stand til at iagttage, reflektere og bruge billedsprog i forskellige kreative processer.
Eleverne skal i arbejdet med plane og rumlige værker tilegne sig færdigheder i og viden om kunst og andre visuelle udtryks- og kommunikationsformer som grundlag for at udtrykke sig gennem billeder og andre visuelle former. Eleverne får kendskab og afprøver forskellige materialer, for eksempel, farvekridt, akrylmaling, ler, naturmaterialer, genbrugsmaterialer, papmache, gips mm.
Arbejdet med de kreative værker er ofte emnebaseret og har ofte udgangspunkt i årstiderne.
I forbindelse med faget billedkunst deltager skolen aktiv i Kulturmødet Mors, laver udflugter ud af huset til forskellige udstillinger, blandt andet den lokale kunstforenings udstillinger. 

Kompetencemål efter 6. kl.:
Billedfremstilling:
Eleven kan eksperimentere med og udtrykke sig i billeder med vægt på tematisering gennem tegning, grafik, maleri, collage, skulptur, arkitektur.
Billedanalyse:
Eleven kan analysere og vurdere billeders anvendelse og udtryk gennem billedgenrer, billedkomposition og billedfunktion.
Billedkommunikation:
Eleven kan kommunikere og udtrykke idéer og værker visuelt gennem formidling for eksempel i form af udstilling og præsentation.

